  Майя Бывальцева 9-тӥ куартолэзез, Вормон нуналлы 76 ар тырмон нуналэз, тросэз Ижкарын улӥсьёс Ялан ӝуась тыл доры сяська пононэн кутскизы. Быдӟым Атыкай оже пыриськемъёслы тау карон но быремъёсты буре ваён ужрадэ Удмуртилэн , карлэн кивалтӥсьёсыз, депутатъёс, ветеранъёслэн огазеяськонъёссылэн ыстэм муртъёссы, кадетъёс но вань мылкыд карисьёс. Удмуртиысь фронтэ 400 сюрлэсь трос адями кошкиз. Ожын быремъёсты минут ӵоже чус улыса буре ваизы Ялан ӝуась тыл доры сяськаосын лыктӥзы «Удмурт Кенеш» огазеяськонлэн азьветлӥсьёсыз но. Ижкарысь Ялан ӝуась тыл доры сяськаос понӥзы 19 фото Татчы лыктыса, котькудӥз аслэсьтыз ӵыжы-выжыоссэ тодаз вае, дыр, угось одӥг семьямы но ӧвӧл, кин ыштонъёсты ӧз адӟы, шуиз «Удмурт Кенеш» огазеяськонлэн тӧроез, Кун Кенешысь тодосъя, дышетонъя, лулчеберетъя, туризмъя но йӧскалык политикая ялан ужась ӧрилэн кивалтӥсез Татьяна Ишматова. Ачиз со оже пыриськем кыксэ ик песятайёссэ тодаз вае. Огзэс но адӟемын ӧвӧл ке но, соос сюлэмын, пусъе кивалтӥсь. Со дыре ик, куке тазьы ӵош люкаськиськом удмурт музъем выламы, йыбырттӥськом вань калыкмылы, кудӥз вордӥз сыӵе пиналъёсты, батыръёсты, кудъёсыз ӧз кышкалэ. <…> Соин ик асьмеос соослы тау карыны кулэ, но малпаськыны кулэ со сярысь но, асьме бордысь но тросэз али потэ шуыса, дунне вылын ожмаськытэк улыны мед быгатом шуыса Татьяна Ишматова, «Удмурт Кенеш» огазеяськонлэн тӧроезКузебай Герд нимо йӧскалык гимназилэн кивалтӥсез Татьяна Волкова верамъя, соос семьяенызы котькуд ар Ялан ӝуась тыл доры ветлыны тыршо – Вормон нуналэ ик яке нунал азьвыл, яке со бере. Солэн кыкез песятаез оже ортчизы. Одӥгез 54-тӥ арын висьыса кулӥз - Золотарёв Александр Яковлевич, Пӧжы гуртысь. Кыкетӥез - Ӵангуртысь, анаелэн атаез Баженов Леонид Владимирович. Со вань войнаез пленын ортчытӥз. Юалляським ке но, плен сярысь номыр ӧз вералля, бӧрдны гинэ кутске вал яке просто шып пуке вал, ас дуннеяз кошкыса. Кулон азяз гинэ со плен сярысь вераны кутскиз. Соин ик мон понна 9-тӥ Куартолэзь – со одӥгез валтӥсь праздник Татьяна Волкова, Кузебай Герд нимо йӧскалык гимназилэн кивалтӥсез Солэн верамезъя, али кузпалызлэсь Быдӟым Атыкай ожын ивортэк ышем песятаезлэсь шайгузэ утчало. Кылем арын пичи пиенызы ӵош Калуга улосвылтӥ ож интыостӥ ортчизы. Одӥг интыын нюлэсчи вераз, гуртоос пу вандыны уг быгато шуыса: вань писпуосы сомында осколокъёс пыремын, тӥр но, бычкы но уг басьты. Сыӵе вераськонъёс пиналъёсты визьноданын ласянь туж бадӟым инты басьто, шуэ дышетӥсь. Будӥсь нылпиос валаны кулэ, мар со война но макем трос вир кисьтэмын вал, макем трос адями бырыны шедиз, ми али туж шудо мед уломы шуыса Татьяна Волкова, Кузебай Герд нимо йӧскалык гимназилэн кивалтӥсез 9-тӥ куартолэзе нунал ӵоже Ижкарын Вормон нуналлы сӥзем пӧртэм ужрадъёс ортчозы.  Тегъёс: Мерлык Ижкар Удмуртия ТатьянаИшматова ВормонНунал буреваён Яланӝуасьтыл  